Дарсил тема: Ф. Гlалиева. «Кини».

Дарсил мурадал:

1. Лъай кьеялъул:

- Баянго дарсил тема бичlчlизаби. Асаралъул тема, идея загьир гьабизе бажари. Асаралъулъ рагъул ва рокьул темаби рагьун ругеб куц , магlарул чlужугlаданалъул сабруялъул кlодолъи, гlакъиллъи бихьизабун бугеб куц бихьизаби. Ф. Гlалиевалъул творчествоялъе кколеб къимат кьей. Жакъасеб къоялъулгун бухьен чlезаби. Цlалдохъабазул гlакълу камиллъизаби.

1. Лъай цебетlеялъул:

- Мацlалде, литератураялде рокьи бижизаби.

-Кlалзул калам цебетlей.

- Асаралъул гlатlидаб анализ гьабизе бажари.

1. Тарбия кьеялъул:

-Ватlаналде рокьи бижизаби.

- Нилъер эркенлъиялъе гlоло гlумру кьурал гlадамал кlочене бегьулареблъи, гьезул бетlер къулун, хlурмат гьабизе кколеблъи бичlчlизаби.

- Рагъулкьогlлъи, рагъул магъалоялъул бакlлъи бихьизаби.

- Халунил образалдалъун лъималазе тарбия кьей. Сундулъго сабру гьабизе кколеблъи бичlчlизаби. Магlарул чlужугlаданалъе тlадегlанаб къимат кьей.

Дарсил алатал: тlахьал, ребусал, компьютер, презентация, реферат, суратал.

Дарсил план:

1. Класс дарсиде хlадури.
2. Дарсил мурадал.
3. Дарс гьикъи .
4. Рекlелгъеялъулаб грамматика. «Щивали лъай».
5. Цlияб темаялъе цеберагlи:

а )Ф. Гlалиевалъул творчество;

б)Кlудияб Ватlанияб рагъ. Рагъул кьогlлъи.

в) Рагъ- гlахьалаб балагь.

1. Учителас асар цlали.
2. Ричlчlуларел рагlабазе баян кьей.
3. «Рахас» гьабун, асар цlали.
4. Дарс щула гьаби:

а) суалалаздалъун;

б) Кицабазул магlна рагьи ;

в)асаралъул идея рагьи.

1. Рокъобе хlалтlи.
2. Дарсил хlасил гьаби(рефлексия).

Дарсил ин:

1. Класс дарсиде хlадури.
2. Дарсил мурадал.
3. Дарс гьикъи:

-М. ГЪайибековалъул хlакъалъулъ реферат,

-«Кочlолъ батана дир руl»- анализ.

4. Рекlелгъеялъулаб грамматика. «Щивали лъай».

5. Цlияб темаялъе цеберагlи:

а) Ф. Гlалиевалъул творчест

Фазу Гlалиева гьаюна l932соналъ ХунзахърайоналъулГиничукь росулъ.Гьитlинго эменги хун хутlарай гьей гlезаюна эбелалъ.

Дагьаб мехалъ Махlачхъалаялда руччабазул педагогияб институталдаги цlалун, Фазу уна Москваялде, гьениб тlубала гlумруялъул цо лъикlаб мурад- лъугlизабула Максим Горькил цlаралда бугеб Литературияб институт.Гьенир кlудиял гlалимзабаз, машгьурал хъвадарухъабаз кьурал дарсаз камилгьабуна кочlое бугеб гьунар, гъварид гьабуна гlакълу-лъай. Фазуе дарсал кьуна рекlелъ къвакlиги чорхолъ гьунарги бугел Михаил Светлов, Владимир Луговской гlадал поэтаз.

Цlали лъугlун хадуб ,Фазу хlалтlула Дагъучпедгизалъул редакторлъун, гlемерал соназ йикlана “Дагъистаналъул чlужугlадан” журналалъул бетlерай редакторлъун. Кинабго жигарги, жанги, чорхол къуватги, рекlел хlасратги Фазуца кьола гlадамазул ракlал авадан рукlине, жахlда- хlусуд тlагlине, вацлъи, гьуинлъи щулалъизабизе.

Тlоцебесеб жиндирго кечlФазуцагьабуна тlоцебесеб классалда цlалулей йигсб мехалъ. Узухъда, жеги берцинго цlализе-хъвазе лъаларей ясалъ гьабураб кочlолъ гlунгутlаби гlемерал рукlана, амма гьитlинай ясалъухъа бажарана халкъалъулго гlумруялъе кlвар бугеблъугьа-бахъиналде рагlи абизе. Сон букlана гlажаибаб. Росулъа армиялде тlоритlулаан гlолохъаби. Жеги рекlун букlинчlо аза-азар магlарул гlолохъабазул гlумру бахъараб кlудияб рагъул цlа,гьединлъидал армиялде унел тlоритlулаан рохалида, кечl-бакъангун. Ватlан цlунизе унел чарамул васазухъги балагьун, гьитlинай Фазуца цоцалъ хурхинаруна тlоцебесеб кочlол мухъал..

Фазул гьел рагlаби рахъана школалъул къадал газеталда. Гьелъул хlакъалъулъ хабар, пири гlадин, хехго тlибитlана гьитlинаб магlарул росулъ. Гьеб рагlана эбелалдаги. Ялгъузлъиялъ ракl мукъсанай, чияр рагlукьа хlинкъарай эбелалъ ,лъадаса цlун бачlараб гlеретl гlодоб лъезегlан течlого, кlутlана яс:

* Щай, эбел, ягъулей? — абун гьикъана тамашалъарай Фазуца.
* Ясаз кечl хъвалеб киб дуда рагlараб? Кучlдул хъварайМарямил гlадин, кlал букъизейищ бокьун бугеб дуеги?—гьединаб букlана эбелалъул жаваб.

Гьелдаса нахъе кlал букъарабгlанги гlемерал соназ юцlцlун чlана Фазу. Ичlго соналдасан, l0 классалда цlалулеб мехалъ, гьабуна Фазуца кlиабилеб кечl. Гьелда цlар букlана «Ракълилаб байрахъ», гьеб бахъана «Магlарул большевик» газеталда.

Фазул 30 цlикlкlун тlехь къватlибе биччана. Щибаб тlехь — гьеб ккола рекlел цо кесек, гlумруялъул хlакъалъулъ гьарурал пикраби, анищал ва хьулал рехсарал сипат-суратал, образал. Кlудияб рокьигун, адаб-хlурматгун хъвапеб буго Фазуца магlарулазул, гьезул гlадатазул, гlамал-хасияталъул, тlабигlаталъул хlакъалъулъ.

Фазуца хъварал гьадинал поэмаби(«Хвел гьечlелъусан кагъат», “Чlагоял къисаби”, “Анцlила микьабилеб их”, “Эбел”, "Цlумал мугlруздасан роржуна”, “Гьа”), гьединго къисаби( “Къисмат”, “Хъахlилаб цlад”, «Сапар»),романал( «Щуб щибаб харде бортула». “Ракьул гlерекъ гьороца унаро”, «Кьолбол мугьру»), харбазул тlехь “Кlиго микьир” магlарулаз гъираялда цlалана, гьез бечед гьабуна авар литература.

б) Фазуе щварал шапакъатал:

l968с. «Анцlила микьабилеб их»абураб поэмаялъухъ кьуна Сулейман Стальскиясул цlаралда бугеб премия,

l968с. «Ракьул гlерекъ гьороца унаро» абураб романалъухъ кьуна Николай Островскиясул цlаралда бугеб премия,

l969с. Кьуна Дагъистаналъул халкъияй поэтесса абураб цlар,

l994с.гьелъие кьуна Халкъазул гьудуллъиялъул орден.

2002с. кьуна Андрей Первозванниясул орден…

Гьей мустахlикълъана кlиго «Хlурматалъул гlаламат» орденалъе.

б)Кlудияб Ватlанияб рагъ. Рагъул кьогlлъи. Рагъул магъалоялъул бакlлъи. Гьеб кола «Кини» абураб хабаралъул аслияб тема. Гьениб бицунеб буго Кlудияб Ватlанияб рагъул заманалда магlарулазул гlумруялъул…

l94l соналъ байбихьана гьеб вахlшияб рагъ. . Гlемераб гlакъуба- къварилъи бихьана гlадамазда, амма гьез бихьизабуна кьвариги,къвакlиги, лебаллъиги, Ватlаналде бугеб гlурхъи гьечlеб рокьиги, тушманасукьа хlинкъулареблъиги. Киналго цолъун, вацал гlади,н къеркьана гьел гlаммав тушманасде данде. Гитлерил хиялал хlорлъана.

Нилъераз босана бергьенлъи, амма камиял гlемер ккана.Ватlаналъе гlоло, нилъер эркенлъиялъе гlоло гlумру кьуна 30 миллионналде гlагарун чияс.

в ) Рагъ- гlахьалаб балагь.

Къварилъ, ками кечlеб хъизан цониги букlинчlилан абизе бегьула. Ватlаналъе камунагlемерал васал. Гьезул цlаралги ишалги кидаго кlоченаро. Рагъалъ рахъинаруна гlемерал бахlарзалги. Дагъистаналдаса вахъана 50 цlикlкlун бахlарчи. Ракlалде щвезабе нилъер районцоясул бахlарчилъи. Мухlамадзагьид Гlабдуланаповасул хlакъалъулъ рагlичlев чи вукlине рес гьечlо.Гьесдаса чlухlула ракьцоял.

1. Учителас асар цlали.
2. Ричlчlуларел рагlабазе баян кьей(словарияб хlалтlи).

Хlалцен, гормендо, сухъмахъ, свенек.

1. «Рахас» гьабун, асар цlали.
2. Дарс щула гьаби:

а) суалалаздалъун;

- Фазу Гlалиевалъул хlакъалъулъ щиб лъараб?

-Тlоцебесеб кечl кида гьабураб?

- Щай эбел ясалда ягъарай?

-Фазул асаразул цlарал рехсе.

-Асаралъул тема рагье.( Асархъвалаго, авторалъборхунеб буго чаналиго кlвар бугебсуал, тема:

1. Магlарул чlужугlаданалъул гlакъиллъи, сабруялъул кlодолъи, гьелъул рухlияб бечелъи.
2. Рагъул кьогlлъи, рагъул магъалоялъул бакlлъи, рагъул лъалкlал.
3. Рокьул тема.)

-Асаралъул жанр.

- Асаралъул героял.

+ Лъил цlаралдасан бицунеб бугеб асар?

- Халунил образ рагье.

б) Кицабазул магlна рагьи ;

- Сабру- алжаналъул кlул

- Ватlан хириясе хвел букlунареб?

в)асаралъул идея рагьи.

- Щиб бичlчlизабулеб бугеб асаралъ?

- Идея:

1. Бихьизабулеб буго рагъул магъалоялъул бакlлъи. Рагъалъ киданиги лъикlлъи гьабуларо, гьелъ бачун бачlуна кlудияб балагь. Рагъалъ вас гьавуларо, гьавуравги чlвала. Битlараб буго гьеб кици.( Закари рагъда чlвалев вуго. Амма рокъорго хутlаразул гlумруги лъикlаб гьечlо, рагъалъ гьездаги лъун буго кlудияб ругъун: цоялъе камун вуго абурав, цогиялъе- вас.)Гьел бахlарзал кlочене бегьуларо.
2. Амма гlакъуба- гlазаб, къварилъи бихьанилан, гlодорчlван, цlакъго къваридго рукlине бегьуларо. Гьабизе кола сабру, нахъеги гьабизе ккола гlумру.(Гьеб кинабго бихьизабун буго Халунил образалдалъун. Рагъда чlвала гьелъул цохlо вугев вас.Жиндирго къварилъиги «кlочон тун»,Халуница хlаракат бахъула Меседол гlумру хисизабизе, гьелда кинабго бичlчlизабизе.Гьелъ Закарил абурай росасул вацасул васасе ячуна, сундулъго гьабула сабру,жиндирго рекlелъ бугеб къварилъи бихьизе биччаларо, сундулъго гlакълу цебе ккезабула.)
3. Рокъобе хlалтlи.

Асаралъул гlатlидаб анализ гьабизе.Гlабдулманаповасул хlакъалъулъ доклад хlадуризе.

1. Дарсил хlасил гьаби(рефлексия).